Stafangur
Stafangur (norska: Stavanger) er borg í Rogaland-fylki í suður-Noregi. Íbúar sveitarfélagsins voru 135 þúsund árið 2019 en yfir 230.000 á borgarsvæðinu, en borgin nær einnig yfir Sola, Randaberg og Sandnes.

Nágrannasveitarfélög eru Randaberg og Rennesøy í norðri, Sandnes í suðri og Sola í vestri.

Orðsifjar 
'Angur' merkir hér fjörður eða vík. 'Staf' er einfaldlega leitt af stafur og vísar líklega til að fjörðurinn er að mestu bugðulaus.

Landafræði 
Stafangur liggur á meginlandi Noregs en til borgarinnar heyra einnig eyjarnar í kring. Flatarmál sveitarfélagsins alls er 67,67 km² og er hæsti punkturinn Jåttånuten, 139 m yfir sjávarmáli.

Atvinnulíf 
Stafangur hefur verið kölluð „olíuhöfuðborg“ Noregs, því olíufyrirtækið Statoil hefur höfuðstöðvar sínar þar. Þar er líka stórt olíusafn og öll umferð út á olíuborpallana í Norðursjó fer um Sola-flugvöll fyrir utan Stafangur.

Íþróttir
Viking Fotballklubb er knattspyrnulið borgarinnar.

Vinabæir 
Vinabæir Stafangurs eru eftirfarandi: 

  Fjarðabyggð
  Esbjerg (Danmörku)
  Jyväskylä (Finnlandi)
  Eskilstuna (Svíþjóð)
  Aberdeen (Skotlandi)
  Houston (Bandaríkjunum)
  Estelí (Nicaragua)
  Netanya (Ísrael)
  Nablus (Palestínu)
  Antsirabe (Madagaskar).

Þekkt fólk frá Stafangri 
 Morten Abel (1962), tónsmiður og tónlistarmaður
 Alexander Kielland (1849 - 1906), höfundur
 Kitty Kielland (1843 - 1914), listmálari
 Tore Renberg (1972 - ), höfundur
 Erik Thorstvedt (1962 - ), knattspyrnumaður .

Tenglar 
 Bæjarkort Kort af Stavangri

Borgir í Noregi
Þéttbýlisstaðir í Rogalandi